Surinamo herbas

1975 m. lapkričio 25 d., nepriklausomas Surinamas paskelbė savo oficialų herbą. Apačioje yra epigrafas: Justitia - Pietas - Fides (Tiesa - Pagarba - Ištikimybė). Iš šonų, du čiabuviai laiko skydą. Kairė skydo pusė simbolizuoja Surinamo praeitį, kai vergai, laivais iš Afrikos, buvo atvežti į šalį. Dešinė skydo pusė vaizduoja Karališkąją Palmę, teisingo žmogaus simbolį {iš posakio: "Teisingas žmogus sužydi kaip palmė"). Rombas, skydo viduryje, iš tikrųjų yra stilizuota širdis, reiškianti gebėjimą mylėti. Rombo viršūnės rodo keturias kryptis. Rombo viduje - penkiakampė žvaigždė, simbolizuojanti penkis pasaulio žemynus, iš kurių kilo Surinamo gyventojai: Afrika, Amerika, Australija, Azija ir Europa.

Kategorija:Surinamo atributika
Kategorija:Valstybiniai herbai